mootorsiig käes, lõikan läbi kõigi laulupidude koidikud  (koidikud mis köitsid meida)  toore jõuga tungin läbi muda.  semiosfäärikud jalas, püüdlen (unustamata münti) tähtede poole.  kidurad tsurad, nagu rabamännid, suunan ülesoo kirjanduspõllule kivipraktikale!  - kritiseerigu graniiti tükkis gravitatsiooniga.  põhulõugadest poolpoeetide põhiseaduslikud õigused tallan põlglikult põrmu.  löön sisse viirastuslike väärtuste võltsvagad valehambad.  muistsete aegade mäe raputan õlgadelt.    paekivist murran vastlakukleid, ohoi